b'\n_START_ARTICLE_\nJu jutsu\n_START_SECTION_\nIzgovorjava in zapis imena\n_START_PARAGRAPH_\nPre\xc4\x8drkovanje pismenk \xe6\x9f\x94 in \xe8\xa1\x93 v latinico je bilo v preteklosti zelo raznoliko, tako da danes poznamo tri, tudi v sloven\xc5\xa1\xc4\x8dini, splo\xc5\xa1no raz\xc5\xa1irjena pre\xc4\x8drkovanja:\xc2\xa0\xc2\xbbjiu jitsu\xc2\xab,\xc2\xa0\xc2\xbbju jitsu\xc2\xab\xc2\xa0in\xc2\xa0\xc2\xbbju jutsu\xc2\xab. Ta raznolikost seveda povzro\xc4\x8da zmedo, danes se zato stremi k najbolj pravilnemu zapisu\xc2\xa0\xc2\xbbju jutsu\xc2\xab._NEWLINE_Po novem Slovenskem pravopisu se v vseh treh primerih\xc2\xa0\xc2\xbbj\xc2\xab\xc2\xa0pravilno izgovori in pi\xc5\xa1e kot\xc2\xa0\xc2\xbbd\xc5\xbe\xc2\xab, tako da se ju jutsu izgovarja kot\xc2\xa0\xc2\xbbd\xc5\xbeu d\xc5\xbeucu\xc2\xab. Razlogi za to so podrobneje opisani tudi v \xc4\x8dlanku Hepburnovo pre\xc4\x8drkovanje. Zapis je, zaradi prehoda v uporabo in slovarje pred desetletji, ostal v oblikah s \xc4\x8drko\xc2\xa0\xc2\xbbj\xc2\xab._NEWLINE_Prav tako, vsaj v sloven\xc5\xa1\xc4\x8dini, \xc5\xa1e ni dore\xc4\x8dena oblika imena - s presledkom (\xc2\xbbju jutsu\xc2\xab), vezajem\xc2\xa0\xc2\xbbju-jutsu\xc2\xab, ali v eni besedi (\xc2\xbbjujutsu\xc2\xab) - oziroma se pogosto uporablja vse tri oblike. Skupaj s tremi oblikami osnovnega prepisa iz pismenk je mo\xc5\xbenih veliko kombinacij, ki \xc5\xa1e pove\xc4\x8dajo zmedo.'